Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 190/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Mátra/Mátrai«

Referencenummer: PDO-HU-A1368-AM02

Meddelelsesdato: 29.4.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Tilføjelse af en ny vintype, »Mátra (Mátrai) Superior«-vin, i produktspecifikationen

a) Berørte overskrifter i produktspecifikationen: — II. Beskrivelse af vinene — III. Særlige ønologiske fremgangsmåder — V. Maksimale udbytter — VI. Tilladte druesorter — VII. Tilknytning til det geografiske område — VIII. Andre betingelser

b) Berørte overskrifter i enhedsdokumentet: — Beskrivelse af vinen(e) — Vinfremstillingsmetoder — Tilknytning til det geografiske område — Andre betingelser

c) Begrundelse: Vi mener med hensyn til »Mátra (Mátrai) Superior«-vinen, at området kan tilsidesætte druesortens særlige kendetegn, hvis vinproducenten fremstiller vinen med fornøden omhu ved anvendelse af hensigtsmæssigt regulerede dyrkningsmetoder. Formålet er at fremstille en autentisk, naturlig vin af dette specifikke råmateriale ved at følge en vinfremstillingsproces, der indebærer tilsætning af så få kunstige og modificerede stoffer som muligt.

2. Tilføjelse af følgende til de tilladte druesorter: Chasselas, Furmint, Királyleányka, Bíborkadarka og Turán

a) Berørte overskrifter i produktspecifikationen: — VI. Tilladte druesorter

b) Berørt overskrift i enhedsdokumentet: — Primære druesorter

c) Begrundelse: Mátra-vinområdets store aktiv er de mange forskellige sorter, der er resultatet af de særlige klimatiske forhold og produktionsområdets karakteristika. Dette retfærdiggør en udvidelse af antallet af sorter. Af druesorten Chasselas, som dyrkes i Mátra-vinområdet, kan frembringes friske, lette, intense enkeltdruevine med en ren smag. Vin, der fremstilles af sorten Furmint, egner sig til på fremragende vis at repræsentere værdierne ved nogle af vinområdets vigtigste skråninger. Sorten Királylesányka er et glimrende supplement til de vinmarker, der egner sig til dyrkning af de forskellige Mátra muskotály [Muscat]-sorter. Den fremhæver produktionsområdets karakteristika yderligere. De røde druesorter Bíborkavika og Turán kan også anvendes som grundingrediens i sammenstukket vin for at fremhæve særegenheden ved de eksisterende rødvine. De passer dog også godt til produktionsforholdene på flere af vinområdets vigtigste skråninger.

3. Præcisering af størrelsen på vinområdets logo

a) Berørte overskrifter i produktspecifikationen: — VIII. Andre betingelser

b) Berørt overskrift i enhedsdokumentet: — Enhedsdokumentet berøres ikke af denne ændring.

c) Begrundelse: Vores mål er at sikre, at vinområdets logo vises i en standardiseret størrelse på produkter med den beskyttede oprindelsesbetegnelse »Mátra«.

4. Ændring af den ønologiske fremgangsmåde som følge af lovændringer

a) Berørte overskrifter i produktspecifikationen: — III. Særlige ønologiske fremgangsmåder — Regler for vindyrkning

b) Berørt overskrift i enhedsdokumentet: — Vinavlsmetoder — Særlige ønologiske fremgangsmåder

c) Begrundelse: Formålet med denne ændring er at fremstille vine af højere kvalitet.

5. Teknisk ændring — Ændring af kontrolorganets navn

a) Berørte overskrifter i produktspecifikationen: — IX. Kontroller

b) Berørt overskrift i enhedsdokumentet: — Enhedsdokumentet berøres ikke af denne ændring.

c) Begrundelse: For at afspejle ændringer i de udpegede tilsynsorganers adresse og kontaktoplysninger.

ENHEDSDOKUMENT

1. Produktets betegnelse

Mátra

Mátrai

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Hvid

Hvidvinene har en lysegrøn, lys strågul, kraftig strågul eller strågul farve, uden egearoma, ofte med blød syre, et lavt alkoholindhold og en frisk, frugtagtig og undertiden citrusagtig karakter.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9,5 Minimalt totalt syreindhold 4 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Rosé

Svagt lyserød, lyserød eller svagt violet med en let, intens syrlig smag og en udpræget frugtagtig bouquet samt en aroma og smag, der ikke bærer præg af lagringen på fade. Forbrugsperioden er et til halvandet år efter høsten.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9,5 Minimalt totalt syreindhold 4 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Rød

Intens eller mørk rubinrød vin med en intens frugtagtig og ofte krydret bouquet, en solid smag og en delvis eller minimal lagring på træfade, hvor egetræssmagen ikke er dominerende. Typisk strukturerede og velafbalancerede rødvine med et mellemhøjt alkoholindhold.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9,5 Minimalt totalt syreindhold 4 g/l udtrykt i vinsyre Maksimalt indhold af flygtig syre (meq/l) 20 Maksimalt totalt svovldioxidindhold (mg/l)

»Muskotály« [muscat]:

Lys strågul, strågul eller dybere strågul vin med en intens Muscat-smag, frugtagtig smag og blød syre, ofte med restsukker.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9,5 Minimalt totalt syreindhold 4 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Késői szüretelésű bor [vin af sent høstede druer]

Gylden farve med en kompleks bouquet, en solid, olieagtig konsistens, fyldig smag og intens duft, en smag, der bærer præg af lagring på træfade eller flaske, en behagelig syrlighed og et behageligt alkoholindhold, ofte med et restsukkerindhold.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 4 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Siller

Lys rød til kraftig rød farve med en bouquet af kirsebær eller surkirsebær, en let, intens syrlighed, karakter af enkeltdrue og en aroma og smag, der ikke bærer præg af lagring på fade.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 9,5 Minimalt totalt syreindhold 4 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Superior fehér [superior hvid]

Grønlig hvid, grøngul eller gul vin af højere kvalitet, udviklet, ekstremt moden hvidvin med et relativt højt alkoholindhold og en langvarig smag. Enkeltdruevinene er kendetegnet ved den anvendte sorts frugtagtige karakter og andre aromaer, som kan suppleres med de dufte og smage, der er specifikke for produktionsområdet. De blandede vine er fyldige med en lang afslutning med forskellige kendetegn afhængigt af typernes andel i blandingen, og de kan være tørre eller halvtørre.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 12 Minimalt totalt syreindhold 5 g/l udtrykt i vinsyre Maksimalt indhold af flygtig syre (meq/l) 13,33 Maksimalt totalt svovldioxidindhold (mg/l)

Superior vörös [superior rød]

Vinen spænder fra granatrød til dyb rubinrød, og enkeltdruevinen har en frugtagtig og krydret bouquet og smag, der er karakteristisk for den anvendte sort. De blandede vines bouquet, smage, afrundede syreindhold og tanninindhold afhænger af typernes andel i blandingen. Vinene har en fremtrædende moden duft, en fløjlsblød smag, en fyldig karakter og en duft, der er frugtagtig (kirsebær, surkirsebær, hindbær, solbær osv.) og krydret (kanel, vanilje, chokolade, tobak osv.) og kan suppleres med dufte og smage, der er karakteristiske for produktionsområdet.

* Det maksimale totale alkoholindhold og det maksimale totale svovldioxidindhold svarer til de grænseværdier, der er fastsat i EU-lovgivningen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 12 Minimalt totalt syreindhold 5 g/l udtrykt i vinsyre Maksimalt indhold af flygtig syre (meq/l) 15 Maksimalt totalt svovldioxidindhold (mg/l)

5. Vinfremstillingsmetoder

a) Væsentlige ønologiske fremgangsmåder

Hvid

Restriktioner ved fremstillingen af vinene

OBLIGATORISK:

— druerne skal forarbejdes inden for 24 timer efter høsten

— rensning af most

Rosé

Restriktioner ved fremstillingen af vinene

OBLIGATORISK:

— druerne skal forarbejdes inden for 24 timer efter høsten

— presningen i vinpressen må kun foregå i partier

— rensning af most

Rød

Restriktioner ved fremstillingen af vinene

OBLIGATORISK:

— rødvinsfremstilling ved gæring på skallerne eller ved opvarmning

— presningen i vinpressen må kun foregå i partier

»Muskotály« [muscat]:

Restriktioner ved fremstillingen af vinene

OBLIGATORISK:

— druerne skal forarbejdes inden for 24 timer efter høsten

— presningen i vinpressen må kun foregå i partier

— rensning af most

— sammenstikningsregel: Vinen skal indeholde mindst 85 % af sorterne Cserszegi fűszeres, Irsai Olivér, Ottonel muskotály eller Sága muskotály

»Késői szüretelésű bor« [vin af sent høstede druer]

Restriktioner ved fremstillingen af vinene

OBLIGATORISK:

— druerne skal forarbejdes inden for 24 timer efter høsten

— presningen i vinpressen må kun foregå i partier

— rensning af most

— må ikke aftappes tidligere end den første dag i marts året efter høsten

— tre måneders lagring på flaske, inden den bringes i omsætning

FORBUDT:

— sødning

— berigelsen af mosten

Siller

Restriktioner ved fremstillingen af vinene

OBLIGATORISK:

— druerne skal forarbejdes inden for 24 timer efter høsten

— presningen i vinpressen må kun foregå i partier

Superior fehér [superior hvid]

Restriktioner ved fremstillingen af vinene

OBLIGATORISK:

— druerne skal forarbejdes inden for 24 timer efter høsten

— presningen i vinpressen må kun foregå i partier

— må ikke markedsføres tidligere end den første dag i marts året efter høsten

— den samlede volumen skal certificeres og aftappes som enkelt parti

FORBUDT:

— sødning

— berigelsen af mosten

— syring

— afsyring

— brug af egetræsspåner

— omvendt osmose

Superior vörös [superior rød]

Restriktioner ved fremstillingen af vinene

OBLIGATORISK:

— druerne skal forarbejdes inden for 24 timer efter høsten

— presningen i vinpressen må kun foregå i partier

— må ikke markedsføres tidligere end 1. maj året efter høsten

— den samlede volumen skal certificeres og aftappes som enkelt parti

FORBUDT:

— sødning

— berigelsen af mosten

— syring

— afsyring

— brug af egetræsspåner

— omvendt osmose

Regler for vindyrkning (1)

Dyrkningspraksis

1. Dyrkningsmetode og beplantningstæthed Kun druer fra vinmarker med et tab af vinstokke på højst 25 % kan anvendes til produktion af »Mátra« BOB-vine.

2. Antal knopper på vinstokkene: Antallet af knopper på hver vinstok må ikke overstige 16 pr. kvadratmeter uanset dyrkningsmetode. Der gælder en undtagelse for »Mátra(i) Superior«-vine, hvor antallet af knopper på hver vinstok ikke må overstige 12 pr. kvadratmeter.

3. Regler for vinmarker etableret efter den 1. januar 2012: a) Dyrkningsmetode: i) Paraply ii) Moser iii) Enkel Guyot iv) Sylvoz v) Lav og middelhøj kordon b) Beplantningstæthed: mindst 3 500 vinstokke pr. hektar Ved fastsættelse af afstanden mellem henholdsvis rækkerne og vinstokkene accepteres dobbeltrækker og/eller dobbelte vinstokke, foruden regelmæssige afstande mellem rækker og vinstokke. c) Afstand mellem rækkerne: mindst 1,00 m og højst 3,260 m d) Afstand mellem vinstokkene: mindst 0,60 m og højst 1,20 m For tvillingevinstokke er gennemsnitsafstanden mellem vinstokke den afgørende faktor.

Regler for vindyrkning (2)

Dyrkningspraksis

4. Fastsættelse af høstdatoen: Den dag, hvor høsten begynder, fastsættes hvert år af det relevante vinkooperativråd. Produkter, der fremstilles af druer, som er høstet inden den startdato for høsten, som vinkooperativet har fastsat, kan ikke tildeles et oprindelsescertifikat for vin med den beskyttede oprindelsesbetegnelse »Mátra« og må ikke bringes i omsætning med BOB-mærkningen. Høstdatoen offentliggøres af vinkooperativerne i form af en bekendtgørelse.

5. I tilfælde af »Mátra(i) Superior«-vin skal frugtmængden reduceres, således at den ikke overstiger 1 kg pr. vinstok.

Høstregler

Dyrkningspraksis

Fastsættelse af høstdatoen Den dag, hvor høsten begynder, fastsættes hvert år af det kompetente vinkooperativråd. Høstdatoen offentliggøres af vinkooperativerne i form af en bekendtgørelse.

Minimumssukkerindhold i druer:

— Hvid: 9,0 % vol. (15° i ungarsk mostkoncentration)

— Rosé: 9,0 % vol. (15° i ungarsk mostkoncentration)

— Rød: 9,0 % vol. (15° i ungarsk mostkoncentration)

— Muskotály [muscat]: 9,0 % vol. (15° i ungarsk mostkoncentration)

— Késői szüretelésű bor [vin af sent høstede druer] 12,08 % vol. (19° ungarsk mostkvalitet)

— Siller: 9,0 % vol. (15° i ungarsk mostkoncentration)

— Superior fehér [superior hvid]: 12,45 % vol. (19,5 ° i ungarsk mostkoncentration)

— Superior vörös [superior rød]: 12,45 % vol. (19,5 ° i ungarsk mostkoncentration)

Høstmetode: manuel eller mekanisk (késői szüretelésű [sent høstet], superior fehér [superior hvid] og superior vörös [superior rød]: udelukkende manuel høst)

b) Maksimale udbytter

Hvidvine, rosévine, rødvine og siller-vine, hvis kommunens navn er angivet:

100 hl/ha

Hvidvine, rosévine, rødvine og siller-vine, hvis kommunens navn er angivet:

14 000 kg druer pr. hektar

Hvidvine, rosévine, rødvine og siller-vine, hvis stedets navn er angivet:

56 hl/ha

Hvidvine, rosévine, rødvine og siller-vine, hvis stedets navn er angivet:

8 000 kg druer pr. hektar

Muskotály [Muscat]-vine, hvis kommunens navn er angivet:

12 000 kg druer pr. hektar

Muskotály [Muscat]-vine, hvis stedets navn er angivet:

56 hl/ha

Muskotály [Muscat]-vine, hvis stedets navn er angivet:

8 000 kg druer pr. hektar

Hvidvine, rosévine, rødvine, siller-vine og muskotály [Muscat]-vine:

100 hl/ha

Hvidvine, rosévine, rødvine, siller-vine og muskotály-vine:

14 000 kg druer pr. hektar

Hvidvine, rosévine, rødvine, siller-vine og muskotály-vine:

14 000 kg druer pr. hektar

Késői szüretelésű [sent høstet]-vine, hvis kommunens navn er angivet:

56 hl/ha

Késői szüretelésű [sent høstet]-vine, hvis kommunens navn er angivet:

8 000 hl/ha

Késői szüretelésű [sent høstet]-vine, hvis stedets navn er angivet:

40 hl/ha

Késői szüretelésű [sent høstet]-vine, hvis stedets navn er angivet:

6 000 kg druer pr. hektar

Késői szüretelésű [sent høstet]-vine:

10 000 kg druer pr. hektar

Késői szüretelésű [sent høstet]-vine:

10 000 kg druer pr. hektar

Superior fehér [Superior hvid] og superior vörös [Superior rød]-vine:

60 hl/ha

Superior fehér [Superior hvid] og superior vörös [Superior rød]-vine, hvis kommunens navn er angivet:

8 000 hl/ha

6. Afgrænset geografisk område

Områder i følgende kommuner klassificeret som klasse I eller II ifølge vinmatriklen: Abasár, Apc, Atkár, Budapest-Rákosliget, Detk, Domoszló, Ecséd, Gyöngyös, Gyöngyöshalász, Gyöngyösoroszi, Gyöngyöspata, Gyöngyössolymos, Gyöngyöstarján, Halmajugra, Hatvan, Heves, Karácsond, Kerepes, Kisnána, Kisnémedi, Markaz, Mogyoród, Nagyréde, Őrbottyán, Pálosvörösmart, Pásztó, Rózsaszentmárton, Szada, Szendehely, Szücsi, Vác, Vácegres, Vácrátót, Vécs, Veresegyház og Visonta.

7. Primære druesorter

chasselas – weisser gutedel

syrah — blauer syrah

tramini — traminer

syrah — serine noir

királyleányka — feteasca regale

syrah — marsanne noir

kadarka — jenei fekete

sauvignon — sovinjon

pinot noir — kék rulandi

pinot noir — savagnin noir

furmint — zapfner

pinot noir — pinot cernii

leányka — leányszőlő

furmint — posipel

furmint — som

olasz rizling — nemes rizling

tramini — roter traminer

cabernet franc — carbonet

tramini — savagnin rose

pinot blanc — weissburgunder

furmint — furmint bianco

olasz rizling — taljanska grasevina

chardonnay — kereklevelű

pinot noir — pignula

sauvignon — sauvignon bianco

olasz rizling — grasevina

leányka – dievcenske hrozno

szürkebarát — auvergans gris

irsai olivér — zolotis

kékfrankos — blaufränkisch

királyleányka — galbena de ardeal

rizlingszilváni — müller thurgau blanc

szürkebarát — pinot gris

rizlingszilváni — müller thurgau bijeli

zenit

sauvignon — sauvignon blanc

sárga muskotály — weiler

rizlingszilváni — rizvanac

kadarka — negru moale

chasselas — chrupka belia

pinot noir — pinot tinto

turán

irsai olivér — muskat olivér

kadarka — kadarka negra

hárslevelű — lipovina

chasselas — fendant blanc

tramini — gewürtztraminer

kadarka — gamza

pinot noir — kisburgundi kék

pinot noir — spätburgunder

chasselas — saszla belaja

zöld veltelíni — zöldveltelíni

szürkebarát — pinot grigio

chasselas – fehér gyöngyszőlő

furmint — szigeti

sárga muskotály — muscat lunel

zöld veltelíni — grüner muskateller

tramini – traminer rosso

zöld veltelíni — grüner veltliner

pinot noir — pino csernüj

rizlingszilváni — rivaner

tramini — tramin cervené

kékfrankos — moravka

kékfrankos — blauer lemberger

irsai olivér — irsai

rajnai rizling — rhine riesling

cabernet franc — cabernet

chardonnay — chardonnay blanc

sárga muskotály — muscat zlty

hárslevelű — garszleveljü

királyleányka — erdei sárga

kadarka – kadar

rajnai rizling — rheinriesling

chasselas — chasselas doré

királyleányka — little princess

cabernet franc — kaberne fran

rajnai rizling — riesling

zweigelt — zweigeltrebe

bíbor kadarka

hárslevelű — feuilles de tilleul

cabernet franc — gros vidur

merlot

királyleányka — königstochter

olasz rizling — welschrieslig

ottonel muskotály — muskat ottonel

leányka — feteasca alba

kadarka — törökszőlő

kadarka — szkadarka

rajnai rizling — weisser riesling

sárga muskotály — muscat bélüj

királyleányka — königliche mädchentraube

rajnai rizling — johannisberger

pinot noir – rulandski modre

pinot blanc — pinot beluj

syrah — shiraz

sárga muskotály — muscat de lunel

olasz rizling — risling vlassky

cabernet sauvignon

chardonnay — ronci bilé

szürkebarát — grauburgunder

chasselas — fehér fábiánszőlő

szürkebarát — ruländer

cabernet franc — carmenet

sárga muskotály — muskat weisser

cserszegi fűszeres

chasselas — chasselas dorato

ottonel muskotály — muscat ottonel

rizlingszilváni — müller thurgau

hárslevelű — lindeblättrige

kékfrankos — limberger

sauvignon — sauvignon bijeli

sárga muskotály — moscato bianco

zweigelt — rotburger

kadarka — csetereska

pinot blanc — fehér burgundi

leányka — mädchentraube

sárga muskotály — weisser

sárga muskotály — muscat blanc

sárga muskotály — muscat de frontignan

pinot noir — pinot nero

ottonel muskotály — miszket otonel

királyleányka — dánosi leányka

kadarka — fekete budai

kékfrankos — blauer limberger

olasz rizling — riesling italien

pinot noir — kék burgundi

pinot blanc — pinot bianco

chasselas — chasselas blanc

furmint — moslavac bijeli

furmint — mosler

blauburger

rajnai rizling — riesling blanc

syrah — sirac

chardonnay — morillon blanc

zöld veltelíni — veltlinské zelené

zweigelt — blauer zweigeltrebe

pinot noir — blauer burgunder

olasz rizling — olaszrizling

szürkebarát — graumönch

cabernet franc — gros cabernet

irsai olivér — zolotisztüj rannüj

sárga muskotály — muscat sylvaner

8. Tilknytning til det geografiske område

Vin

1. Beskrivelse af det afgrænsede område

a) Naturlige og kulturelle faktorer

Det område, der er afgrænset til fremstilling af vin med den beskyttede oprindelsesbetegnelse »Mátra«, ligger i det nordlige Ungarn. Mátra er den største bakkekam i landet, som løber fra øst til vest, og de solrige sydlige skråninger er hjemsted for landets største bakkede vinområde. Der kan dyrkes druer af høj kvalitet på den delvis vulkanske, delvis næringsrige aflejringsjord, der er beskyttet mod de nordlige vinde.

Vinområdets jorde kan inddeles i to hovedgrupper: engjord og brun jord. Engjorden forekommer i den nederste del af vinområdet, mens den brune jord forekommer i den øvre del af området — i skovområder, der er blevet ryddet for træer.

Produktionsområdets klimaforhold er primært bestemt af det fastlandsklima, som er fremherskende i Ungarn, og som primært er kendetegnet ved varme somre og kolde vintre. Vinstokken er en lyshungrende plante, der kræver en lysintensitet på 20 000-30 000 lux for at kunne assimilere. Den vokser bedst, når antallet af solskinstimer i vækstsæsonen ligger mellem 1 250 og 1 500. Mátraalja [de nedre skråninger i Mátra-bakkerne] kommer næsten op på denne mængde hvert år. Antallet af årlige solskinstimer ligger på mellem 1 900 og 2 000 timer. Disse tal kan variere betydeligt fra år til år, men i Mátraalja ligger de sjældent under det minimum, der kræves for en vellykket vindyrkning. Den nedre temperaturgrænse for produktion ligger på 9-10 °C. Det femårige gennemsnit i vinområdet ligger på 10,5 °C, og i vækstsæsonen kan den nå op på 17 °C. I mange år overstiger gennemsnittet 11 °C, hvilket er en vigtig markør for gode årgange. Nedbørsmængden i Mátraalja er 356-903 mm. Den gennemsnitlige nedbør i juni, juli og august har en positiv indvirkning på kvaliteten og mængden. Mátras afskærmende virkning har også en positiv indvirkning på temperaturerne.

b) Menneskelige faktorer

På grund af det store geografiske areal har produktionsområdet rige traditioner for vindyrkning og vinfremstilling. Vinavlen i Mátraalja går helt tilbage til begyndelsen af det andet årtusind. Den første skriftlige henvisning stammer fra 1042, hvor benediktinerklosteret, der var grundlagt af Samuel Aba, nød godt af den kongelige donation af et vinbrug. Vinstokke og vin blev ved med at spille en vigtig rolle i lokalbefolkningens historie. I det 15. århundrede fik flere kommuner byforvaltningsrettigheder, hvilket gjorde det muligt for borgerne frit at handle med vin. I 1536 gav kong Johan den 1. af Ungarn (Szapolyai János) efter den tyrkiske besættelse borgerne i byen Gyöngyös ret til frit at sælge deres vin. Dette gjorde de ved at anbringe skilte over deres vinhuse. I løbet af det 17. og det 18. århundrede opfordrede Gyöngyös byråd de lokale borgere til at plante vinstokke ved at give dem forskellige fordele. Efter Anden Verdenskrig forsvandt de små vinhuse og blev erstattet af store kooperativer. Antallet af vinstokke steg, og vinområdets størrelse nærmede sig 8 000 hektar. I 1990 blev ejendomsretten ændret, og de fleste vinmarker overgik til privat ejendom. Der blev oprettet familiedrevne vinhuse — storgårde, som stadig er definerende for vinområdet i dag.

Produktionen af vinformeringsmateriale, herunder podning af vinstokke, har spillet en vigtig rolle i Mátra-vinområdet. Dets oprindelse går tilbage til begyndelsen af dette århundrede i kommunerne Abasár og Nagyréde. I 1961 blev der oprettet oplagringskolonier og planteskoleplantager af europæiske sorter i en stor del af Gyöngyöshalász og Ludas. Disse anlæg omdannede vinpodningsproduktionen til den vigtigste produktion i Abasár og Nagyréde i 1960'erne efter oprettelsen af kooperativer. Dette medførte den nuværende sortsmangfoldighed i Mátra-vinområdet.

Vinområdet Mátra spiller en central rolle for den ungarske vindyrknings- og vinfremstillingssektor. Ud over sin økonomiske betydning har drueproduktionen også en vigtig samfundsmæssig betydning, idet den genererer og supplerer befolkningens indtægt og bidrager til at holde på lokalbefolkningen. Vindyrkningen gør endvidere området mere attraktivt som følge af den rolle, den spiller for udformningen af landskabet.

Vine (2)

2. Beskrivelse af vinene

Det økologiske miljø har betydelig indvirkning på vinenes karakteristika. Disse kendetegn kan ikke reproduceres i andre vindyrkende områder. Denne særegenhed kommer først og fremmest til udtryk i den generelt lette, forholdsvis bløde vin, der hurtigt udvikler sig og opnår sin syrlighed, idet nogle årgange har et højt alkoholindhold. Som følge af jordbunds- og klimaforholdene har hvid- og rosévinene en intens bouquet og en fyldig smag. Rødvinene er generelt frugtagtige, lettere og mindre dybe i farven. Deres tanninindhold udvikler sig også hurtigt. Vinene har grundet jordbundsforholdene et rigt mineralindhold. Vinene fra produktionsområdet betragtes hovedsagelig som vine med kort modningstid, som drikkes unge. Det økologiske miljø har ført til, at de traditionelle sorter, der er knyttet til dette produktionsområde, har vundet frem.

Den løbende teknologiske udvikling i Mátra-vinområdet gør det muligt at anvende reduktiv teknologi til hvidvin og rosévin og at fremstille friske rødvine, der fremhæver druernes frugtagtige karakter.

Vi mener med hensyn til »Mátra (Mátrai) Superior«-vinen, at området kan tilsidesætte druesortens særlige kendetegn, hvis vinproducenten fremstiller vinen med fornøden omhu ved anvendelse af hensigtsmæssigt regulerede dyrkningsmetoder. Formålet er at producere en autentisk, naturlig vin af dette specifikke råmateriale ved hjælp af en vinfremstillingsproces, der indebærer tilsætning af så få kunstige og modificerede stoffer som muligt.

3. Årsagssammenhængen mellem produktionsområdet, de menneskelige faktorer og produktet

Takket være især regionens forholdsvis lette, frugtige og aromatiske muscat-vine har vinområdet Mátra et godt omdømme blandt forbrugerne. Ud fra et markedsperspektiv er vin fra dette område god valuta for pengene.

Ud over den lettere vin omfatter vinområdet Mátra også en række produktionsområder, hvor den frugt, der dyrkes på vinmarkerne, kan anvendes til fremstilling af naturlige, autentiske vine. Disse vine er af en enestående kvalitet, herunder hvad angår deres analytiske parametre, takket være de egenskaber, der afspejler smagene fra Mátra-vinområdet og det beskyttede oprindelsessystem.

Virkningen af de menneskelige faktorer for produktionsområdet kan ses på følgende måder:

— bevidst etablering af sortstrukturer (med både traditionelle og nye sorter), der er i overensstemmelse med områdets økologiske potentiale

— udviklingen af vindyrknings- og vinfremstillingsteknikker egnet til de økologiske betingelser og til dels markedsvilkårene

— udviklingen af en produktions- og integrationsstruktur egnet til de økologiske betingelser og markedsvilkårene.

9. Andre vigtige betingelser (aftapning, mærkning og andre krav)

Regler vedrørende betegnelser (1)

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

a) Sortsnavne, traditionelle udtryk, udtryk, der henviser til vinens farve, eller andre begrænsede udtryk kan kun angives, hvis de ikke er mere fremtrædende end oprindelsesbetegnelsen med hensyn til skrifttype, skriftstørrelse eller skriftens farve.

b) Regler for sammenstikning af vinstokke: i) Begreberne »küvé« og »cuvée« eller synonymet »házasítás« [sammenstikning] må benyttes. ii) Angivelse af et sortsnavn er kun mulig, hvis andelen af en sort i en sammenstikning som minimum er 5 %. I så fald skal sortsnavnet stå med en skriftstørrelse, der ikke er større end 50 % af den skriftstørrelse, der anvendes til at angive oprindelsesbetegnelsen.

c) Det anbefales at anbringe Mátra-vinområdets logo på etiketten. Minimumsdimensioner: 1,5 × 1,5 cm.

Regler vedrørende betegnelser (2)

Retlig ramme:

National lovgivning

Type yderligere betingelse:

Emballering i det afgrænsede geografiske område.

Beskrivelse af betingelsen:

d) Regler om angivelse af mindre geografiske enheder: i) Det er udelukkende muligt at angive navnet på et mindre geografisk område (herunder en kommune eller et sted) på etiketten, hvis 100 % af produktet er fremstillet inden for dette mindre geografiske område eller sted. Stednavnet kan kun anføres sammen med oprindelsesbetegnelsen »Mátra« og kommunens navn. ii) Navne på kommuner, som kan angives: Abasár, Apc, Atkár, Detk, Domoszló, Ecséd, Gyöngyös, Gyöngyöshalász, Gyöngyösoroszi, Gyöngyöspata, Gyöngyössolymos, Gyöngyöstarján, Hatvan, Halmajugra, Heves, Karácsond, Kisnána, Markaz, Mogyoród, Nagyréde, Rózsaszentmárton, Szücsi, Vécs, Visonta, Pásztó, Szendehely, Budapest-Rákosliget, Kerepes, Kisnémedi, Mogyoród, Őrbottyán, Szada, Vác, Vácegres, Vácrátót og Veresegyház. Afgrænsning: administrative grænser iii) Følgende lokalitetsnavne kan angives: Se bilag 1. Afgrænsning: Se kort.

Regler vedrørende betegnelser (3)

Retlig ramme:

Af en organisation, der forvalter BOB/BGB, hvis dette er bestemt af medlemsstaterne

Type yderligere betingelse:

Supplerende bestemmelser vedrørende mærkning

Beskrivelse af betingelsen:

f) Andre begrænsede udtryk, der kan angives: — »barrique«, »barrique-ban erjesztett« [lagret på fad] eller »hordóban erjesztett« [lagret i tønde], »barrique-ban érlelt« [modnet på fad] eller »hordóban érlelt« [modnet i tønde]: Alle typer vin — »első szüret« [første høst], »virgin vintage« eller »szűztermés« [jomfruelig afgrøde]: hvid, rosé, rød, Muskotály [muscat], siller — »újbor« [ny vin] eller »primőr« [primeur]: hvid, rosé, rød, Muskotály [muscat], siller — »válogatott szüretelésű bor« [vin fra selektiv høst]: alle vintyper, superior fehér [Superior hvid], Superior vörös [Superior rød] — »szűretlen« [ufiltreret]: hvid, rød, Muskotály [Muscat], késői szüretelésű bor [vin af sent høstede druer], superior fehér [Superior hvid], superior vörös [Superior rød] — »töppedt szőlőből készült bor« [vin fremstillet af let tørrede druer]: hvid, Muskotály [Muscat], Siller, késői szüretelésű bor [vin af sent høstede druer] — »isvin«: hvid, Muskotály [Muscat], késői szüretelésű bor [vin af sent høstede druer] — »Küvé« eller »cuvée«: alle vintyper, superior fehér [Superior hvid], Superior vörös [Superior rød] — »Muzeális bor« [vin som museumsstykke]: hvid, rød, Muskotály [Muscat], késői szüretelésű bor [vin af sent høstede druer] — »főbor« [førsteklasses vin]: hvid, superior fehér [Superior hvid], superior vörös [Superior rød]

Regler for præsentation

Retlig ramme:

National lovgivning

Type yderligere betingelse:

Emballering i det afgrænsede geografiske område.

Beskrivelse af betingelsen:

a) Vin af sent høstede druer samt hvid og rød superior-vin må udelukkende markedsføres i flasker. Aftapningskravet gælder ikke for vin, der fremstilles af producenter i eget vinhus i produktionsområdet til indtagelse på stedet. Et andet kriterium er, at superior-vine kun må markedsføres i glasflasker med et serienummer på etiketten.

b) Vinene skal emballeres af et anlæg, der er godkendt af vinmyndigheden, og som er registreret af Mátras vinkooperativråd (Mátrai Hegyközségi Tanács — MHT).

c) Emballering må kun foretages uden for produktionsområdet, hvis der gives meddelelse herom 48 timer før. Meddelelsen skal gives til MHT. Emballeringen skal finde sted senest 90 dage efter, at vinen er fjernet fra produktionsområdet.

Produktion uden for det afgrænsede produktionsområde

Retlig ramme:

National lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

a) Forsendelse er mulig efter at have underrettet sekretæren for MHT. Den afsendende part skal mindst 48 timer før afsendelsen underrette sekretæren for MHT om følgende: drue-, most- og basisvinsort, oprindelses- og bestemmelsessted og den mængde, der skal forsendes (som kan defineres til inden for ca. ± 15 % af druemængden).

b) Produktionsområdet: Distrikterne Bács-Kiskun, Heves, Komárom-Esztergom og Pest.

Link til produktspecifikationen

https://boraszat.kormany.hu/admin/download/8/5d/82000/Microsoft%20Word%20-%20Matra%20OEM_termekleiras_v2_standard.pdf

(1) EUT L 9 af 11.1.2019, s. 2.